Kristnaskinsula imperikolombo

La Kristnaskinsula imperikolombo (Ducula whartoni), konata ankaŭ kiel Nigra imperikolombo, estas specio de birdoj de la kolomba familio Columbidae, kaj unu el la kvardeko da specioj de la genro Ducula, kiu vivas en Sudorienta Azio kaj Oceanio. Ĝi estas specio de specikomplekso Aenea, kiu enhavas pli ol 20 samgenrajn speciojn. Ĝi estas granda imperikolombo endemia de la Kristnaskinsulo en nordorienta Hinda Oceano. Ĝi havas ĝeneralan griz-bluan koloron, kaj junuloj estas pli senkoloraj ol plenkreskuloj. 

Krom la flugovulpo de la Kristnaskinsulo, la Kristnaskinsula imperikolombo estas la nura fruktomanĝanta animalo en la insulo, kaj tiu kolombo manĝas kaj nestumas en la densa kanopeo. Ĝi loĝas ĉefe en la tropika interna altebenaĵo, kaj estas disvastigata en arbaroj de neindiĝenaj kalaburoj. Dekomence oni supozis, ke ĝi estas en danĝero de formorto pro habitatoperdo kaj invadaj specioj (specife la Flava frenezformiko), sed ĝi estas nun konsiderata sufiĉe ofta, kun reprodukta populacio de ĉirkaŭ 5 000 maturuloj.

Taksonomio
La Kristnaskinsula imperikolombo estis por la unua fojo priskribita de la angla ornitologo Richard Bowdler Sharpe en 1887 baze sur specimeno de plenkreska masklo kolektita de la kapitano John Maclear de la ŝipo HMS Challenger. La specinomo whartoni honoras la britan admiralon William Wharton. Ne klaras kiel Sharpe kaj Wharton rilatis, sed vere Wharton iĝis membro de la Royal Society en la antaŭa jaro, kaj eble tio iel influis super Sharpe. Sharpe dekomence klasigis ĝin en la nun malvalida genro Carpophaga. En 1933, la angla zoologo Frederick Nutter Chasen konsideris la Kristnaskinsulan imperikolombon subspecio de la Rozkapa imperikolombo kiel D. rosacea whartoni. En 1937, la usona ornitologo James L. Peters sinonimigis Carpophaga kun Drucula, kaj malkonsentis kun Chasen, klasigante la Kristnaskinsulan imperikolombon kiel aparta specio, D. whartoni.

La Kristnaskinsula imperikolombo estas specio de imperia kolombo (Ducula), kiu estas amplekse disvastigita tra tuta Oceanio, tamen ĝi estas la nura imperikolombo en la Hinda Oceano. Ne klaras kiuj estas ĝiaj plej proksimaj parencoj. Tamen, la Kristnaskinsula imperikolombo povas esti metita en la specikomplekso de D. aenea kun la verda nomiga specio, la Insula, la Griza, kaj la Rozkapa imperikolomboj. Tiu lasta estas foje konsiderata sinonima kun la Kristnaskinsula imperikolombo.

Aspekto
Plenkreskulo de Kristnaskinsula imperikolombo estas averaĝe 435-470 mm longa, kaj inoj 440-460 mm. Ĉe maskloj, la flugilo averaĝas 250-264 mm, kaj en inoj 231-258 mm. La meza masklo pezas 383-700 g, kaj ino 406-575 g. Ĝi estas sufiĉe granda inter imperiaj kolomboj, kvankam relative malpeze konstruita. Forshaw, J. (2015). Pigeons and Doves in Australia. Csiro Publishing. pp. 228–232. ISBN 978-1-4863-0404-2.  

Ĝi havas entute griznigran koloron,Advice to the Minister for the Environment and Heritage from the Threatened Species Scientific Committee (TSSC) on Amendments to the list of Threatened Species under the Environment Protection and Biodiversity Conservation Act 1999 (EPBC Act) (PDF) (Report). Australian Government Department of the Environment and Energy. pp. 1–4.  kun pli malhelaj plumoj sur la supra parto, kaj pli helaj plumoj sur la brusto kaj ventro kun burgonja nuanco. Hicks, J.; Yorkston, H. (1982). "Notes on the Breeding of the Christmas Island Imperial Pigeon Ducula whartoni". Australian Bird Watcher. 9 (8): 247–251.  La beko estas nigra. Estas mallarĝa blanka bendo sur la bazo de la supra beko. La okulkoloro varias de flava ĝis oranĝa. La nuko kaj dorso havas brilan oleverdan koloron. La flugiloj havas brilajn bluecverdajn pintojn, kaj estas grizecbrunaj pli proksime al la bazo. La vosto havas larĝajn, verdecbrunajn pintojn kun iom da skvameca aspekto, kaj la kruroj kaj malsupra flanko de la vosto havas ruĝecbrunajn plumojn. La piedoj estas purpurruĝaj.

Junuloj aspektas similaj al plenkreskuloj, sed estas pli senkoloraj sen la oleverda brilo de la malsupra dorso ĝis la vostokovriloj, kun brunaj brusto kaj ventro, tre griza krono kaj grizbrunaj piedoj. Okula koloro estas malhelbruna.

 Referencoj 




Eksteraj ligiloj

 DEH - Faŭno de Kristnaskinsulo - birdoj
 Birdoj de Kristnaskinsulo

Kategorio:Kolombedoj
Kategorio:Birdoj de Aŭstralio